آذربایجان جمهوریتی‌نین پرزیدنتی ایلهام علی یئو قوبادلی و زنگیلان رایون‌لاریندا اولوب.
ایلهام علی یئو سفردن قاییدارکن دئییب: "ایندی زنگیلانین گؤزل طبیعتینی سئیر ائدیریک. گؤرون نئجه گؤزل یئرلردیر. ایندی ایسه زنگیلان‌دان باکی-یا قاییدیریق. قوبادلی، زنگیلان رایون‌لاریندا اولارکن بیر داها گؤردوک کی، وحشی دوشمن بیزیم شهر و کندلریمیزی نه گونه قویوب. اوتوز ایل عرضینده ایشغال آلتیندا اولان تورپاق اؤز صاحیب‌لرینه قاییدیب. بیز قاییتمیشیق، دوشمنی محو ائده‌رک، ظفر چالا‌راق قاییتمیشیق و بیر مودت‌دن سونرا حیات تام بو بؤلگه‌یه قاییدا‌جاق اینشاللاه!”.
قئید ائدک کی، دؤولت باشچی‌سی‌نین ویدئوگؤرونتوسونو آذربایجان جمهوریتی‌نین بیرینجی باشقان یاردیمجیسی مهریبان علی یئوا اؤزونون اینستاگرام صحیفه‌سینده پایلاشیب.
